1233 Rock Springs Rd,
MLS® # O5472165
Address 1233 Rock Springs Rd
Please send me more information regarding 1233 Rock Springs Rd, Apopka, FL, 32712 Onthou Majuba | Die Vryburger
“MAJUBA HET VIR DIE BRITTE DIE SIMBOOL VAN ‘N NEDERLAAG GEWORD, ‘N SIMBOOL WAT VERNIETIG MOES WORD, ‘N NEDERLAAG WAT GEWREEK MOES WORD.” – DR. J. GROBLER
Vir Brittanje, een van die magtigste moondhede in die negentiende eeu, het die Boere aan die suidpunt van Afrika gelyk soos ‘n pasgebore vulletjie wat hands grootgemaak kon word. Min het hulle geweet dat hulle een van die taaiste perde in hulle militêre geskiedenis sou opsaal toe hulle in 1877 die Zuid-Afrikaansche Republiek annekseer.
Dit was ‘n sondagoggend net na sonop, 27 Februarie 1881. Die agterosse van die Britse troepe het skaars op ‘n klip op die kruin van die Majubaberg gaan sit om hulle gesigte af te spoel toe die Boere die beweging op die berg opmerk. Sowat 150 burgers het onder bevel van kommandant Joachim Ferreira die 405 Britse troepe van General Colley begin bekruip… Om eenuur die middag het die voorste Boere die Britse verdedigers van die noordelike kruinrand onkant gevang en losgebrand op die ontnugterde Britse soldate. Chaos het losgebrand op die kruin van die berg en na ongeveer 20minute van vlugtende Britse soldate het die Boere vinnig die kruin oorheers. Die Boerperd het sy finale noodlottige bokspring gegee. Die Britte het geval.
Hierdie trotse gebeurtenis in ons geskiedenis word jaarliks die laaste naweek in Februarie gedenk. Volksgenote kry die geleentheid om eiehands by die Majubaberg te kom ervaar hoe die Boere daardie sondagoggend moes voel toe hulle die Britte van hulle rug afgeslinger het. ‘n Feestelikheid heers onder ons mense wanneer almal saam aan die voet van die berg kamp, deelneem aan volksaktiwiteite en sommer net die teenwoordigheid en goeie geselskap van ons eie kan geniet.
Boerekinders loop vrylik rond en speel kleilat sonder dat ouers hoef bekommerd te raak oor volksvreemde gevare. Grootmense loop van kampvuur tot kampvuur en knoop interessant gesprekke oor ‘n koppie boeretroos aan. Kom geniet die naweek en vier ons trotse geskiedenis saam die Volk wat jou taal praat!
Vir meer inligting, gaan na www.majubafees.co.za
9 thoughts on “Onthou Majuba”
DuP du Plessis February 14, 2013 at 12:42 pm
Ek gun elkeen van julle wat hierdie Majuba 2013 fees gaan bywoon die genot van feestelikheid, goeie Afrikaanse musiek, Boerekultuur ens. Dit is ook reg om trots te wees op ons helde en heldedade van weleer.
Maar wanneer julle daar is, staan dan asb. net een oomblik stil en besef Wie daardie wonderwerk 132 jaar gelede daar laat plaasvind het. Dink dan daaraan dat die grootste gros van die jongmense en kinders daar rondom jou, nog nie gehoor het, of nog nie besef dat daar net Een is, Wie daarvoor ge-eer moet word, nl. ons Vader in die hemel, wat met hierdie klein Boerevolkie ‘n Verbond gesluit het, dat as ons Sy wonderdade altyd aan ons kinders voorhou en aan Hom alleen die eer daarvoor gee, dat Hy ons sal verlos en ons vyande in ons hande sal gee (ook vandag en in die toekoms).
Gaan lees dan daar aan die voorkant van die HS van Blerk-saal, die Gouvernements Kennisgeving No. 267, en besef dan hoe skuldig ons almal staan oor ons hierdie Gelofte al vir meer as ‘n eeu geïgnoreer het en nooit ons kinders geleer het om die eer vir ons oorwinnings oor ons vyande aan ons Vader alleen te gee nie.
Besluit dan om vir nog drie dae die aangename bergatmosfeer te geniet en agter te bly op Majuba tot Woensdag 27 Februarie, om daardie ooreenkoms gestand te doen. Bring vroegtydig ‘n rots van jou huis af saam en kom plaas dit op die Klipstapel wat as bewys vir jou nagslag sal dien dat JY daardie besluit geneem het. Jy sal nooit daaroor spyt wees nie.
DuP du Plessis January 30, 2014 at 1:29 pm
Dit is vandag oor vier weke weer die 27ste Februarie, die dag wat op 31 Mei 1882 deur die Boerevolksraad as ‘n jaarlikse “DAG VAN VEROOTMOEDIGING” vir die Boerevolk verordineer was. Dit behoort een van die datums op elke Boer se kalender te wees waarop ons Vader in die hemel se “groote dingen op dien dag aan het volk gedaan” aan ons kinders oorgedra moet word.
Hiermee wil ek maar weer my uitnodiging van verlede jaar herhaal, gebruik hierdie spesiale dag om julle kinders daaraan te herinner dat hulle, hul bestaan in hierdie mooi land van ons, net te danke het aan ons Boere-voorouers se geloof en die Verbond wat ons Vader met hulle op 16 Desember 1838 gesluit het, en weer op 27 Februarie 1880 met hulle herbevestig het.
Indien julle vir een of ander goeie rede nie oor vier weke julle volks-afspraak op Majuba kan nakom nie, sorg dan om daardie dag in jou eie huis as ‘n ‘Dag van Verootmoediging’ deur te bring, maar sorg veral om daardie boodskap aan jou kinders voor te leef.
Indien jy daardie dag op Majuba kan wees, bring asb. ‘n rots uit jou eie tuin saam, kerf of verf jou naam daarop en kom plaas dit op die klipstapel voor die HS vanBlerk-saal daar op die terrein.
DuP du Plessis January 31, 2014 at 8:18 am
As ek alleen hierdie draad aan die lewe moet hou totdat iemand dit te lees kry, dan sal ek seker maar moet.
Dit lyk vir my of die verraad van Afrikaners wat in die Kommunistiese skuim rondplas, tans nog van groter belang is vir die Boerevolk, as die enigste Weg om onder hierdie strafgerig van ons Vader uit te kom.
Boerevolk, betaal jou Geloftes en verootmoedig voor ons Vader, dan sal jou land weer gereing word van elke stukkie skuim en smet wat Satan toegelaat was om hier in te bring.
DuP du Plessis February 20, 2014 at 1:52 pm
Vandag oor ‘n week is dit weer 27 Februarie, die dag waarop hierdie Boerevolk eer aan ons Vader in die hemel moet bewys en ons Gelofte van Paardekraal van 16 Desmber 1879 moet gedenk, deur daardie dag, as ‘n dag van Verootmoediging deur te bring.
Graag verwys ek julle weer na:
Mag hierdie herhaling van verlede jaar se uitnodiging, tot elkeen wat hier lees se gewete spreek.
Ek hoop om JOU op 27 Februarie daar te sien.
Paul Kruger February 20, 2014 at 6:15 pm
Liewe Dup, ou vrind – ek gaan iets saam met jou hier oor Majuba 2014 skryf – al is dit net om seker te maak dat jy dit nie alleen doen nie!
Ek onderskryf jou argument oor die status wat 27 Februarie op die volkskalender behoort te geniet, een honderd persent. En ek dank die Vader vir die genade aan my bewys, om ‘n ou volkslegende soos Hendrik van Blerk so lank vir ons te gespaar het, dat ek en selfs my kinders hom nog kon beleef en sulke waarhede soos die waarheid rondom 27 Februarie, nog by hom kon leer. Want in die NP- onderwysdepartement se geskiedenisleerplanne wat ek deurloop het, was dit beslis nie te leer nie.
Ek hoop maar net dat ons mense met ‘n krag sal besef dat daar dringende en ernstige aandag aan jou en andere se pleidooi in hierdie verband gegee moet word. Maar nou ja – ek probeer hoe lank al die mense bewus en oortuig kry welke opdrag die 1838-Gelofte IN DER WAARHEID vir ons nagelaat het – en ook dit loop in meeste gevalle soos water van die eend se rug af. Laat ons maar aanhoudend aanmaan en herinner – wie weet, op ‘n dag breek ons dalk deur en besluit mense na jare en jare se misverstaan en gewoonte-praktyke om tog uit te kom by ons werklike plig.
Baie interressant in jou aanhalings tref my die datum van 31 MEI 1882… Ek was al verbaas oor die spoed waarmee die Boereleiers van Vereeniging na Pretoria gebring was daardie onheilsdag in 1902, sodat die “Vredes”verdrag in die laatnag-ure op daardie selfde datum geteken kon word…Sou 31 Mei 1882 die rede wees? Ek sal dit goed glo, want die Anglo-Amerikaners is berug vir hierdie vuilheid. Daarom is die Verdrag van Versailles ook juis op 18 Januarie 1919 geteken, al was die Eerste Wereldoorlog-wapenstilstand meer as 2 maande tevore reeds gesluit. Die Geallieerdes het gewag en gewag…want 18 Januarie was die dag waarop die Tweede Duitse Ryk in die spieelsaal van Versailles geproklameer was, na die Duitse oorwinning in die Frans-Pruisiese oorlog van 1870/71. Vuilis!
DuP du Plessis February 20, 2014 at 9:41 pm
Baie dankie vir hierdie bemoediging, al is vriende soms ver en dun gesaai, is kwaliteit altyd baie meer werd as kwantiteit. ‘n Vraag wat nou skielik vir my beantwoord is, maar wat al elf jaar gelede daar op Majuba gevra was, is: “Boerevolk, waar is jy?”
Oor ooreenstemmende datums het ek al telkemale tot die gevolgtrekking gekom dat ‘toeval’ maar selde ‘n rol speel.
Maar daarmee probeer ek nie die skuld altyd op die Geldmag plaas nie. Bv. die rol wat die datum 27 Februarie in die Boerevolk se lewe, Oom Hendrik se lewe en dood, en selfs in my eie lewe gespeel het, is daar by my geen twyfel dat ons Vader in die hemel die betekenis van daardie datum bepaal.
Maar oor 31 Mei stem ek saam dat die Geldmag se hand daarin gelees kan word.
Piet Potlood February 21, 2014 at 9:18 am
Oom Paul en Oom Dup,
Ek is seker as julle ‘n artikel skryf oor 27 Februarie, sal die Redaksie dit met graagte plaas.
DuP du Plessis February 21, 2014 at 10:16 am
Ja op 15 Januarie 2013 het Die Vryburger die artikel “Majubadag, Vryheidsdag, Geloftedag?” geplaas, mens kan seker nie bepaal hoeveel lesers dit wel gelees het nie, maar my dank gaan aan die enigste leser wat toe kommentaar gelewer het nl. Piet Potloot.
Ek sal iets interrressant probeer saamstel oor die rol wat 27 Februarie in OomHendrik van Blerk se lewe gespeel het en dit aanstuur.
Pietafew February 21, 2014 at 4:30 pm
Dankie vir hierdie besondere interessante artikels!
Wees getroos dat dit wel gelees word en kennis geneem word van die datum, maar weens omstandighede sal ek en vriend nie daar kan wees nie.
Groete vanuit ‘n heerlike, nat en koel KemptonPark.